સારાંશ માટે દસ્તાવેજ: પ્રતીકાત્મક તસવીર

અત્રે નોંધવું રહ્યું કે મહારાષ્ટ્ર સરકારે મહારાષ્ટ્રમાં મરાઠા સમુદાયને 16 ટકા અનામત ક્વોટા આપતું બિલ પસાર કર્યા બાદ ગુજરાતમાં પણ આ બાબતની અસર વર્તાઈ રહી છે.

છેલ્લા લાંબા સમયથી અનામત માંગી રહેલા પાટીદાર સમાજે સવાલ ઉઠાવ્યો છે કે જો મરાઠા સમુદાયને અનામત મળી શકે તો પાટીદારોને કેમ નહીં?

આ મામલે પાટીદાર અનામત આંદોલન સમિતિ (પાસ)ની ટીમ ઓબીસી પંચને મળી હતી અને સરવે માટે રજૂઆત કરી હતી.

જોકે, આ સમગ્ર ઘટનાક્રમ દરમિયાન ગુજરાતના બ્રહ્મ સમાજ અને રાજપૂત સમાજે પણ ઓબીસી પંચ સમક્ષ સરવે કરાવવાની માગણી કરી છે.

રાજપૂત સમાજ અનામત કેમ માંગે છે?

ઓબીસી પંચને સરવે માટે આવેદન આપવા ગયેલા રાજપૂત સમુદાયનું પ્રતિનિધિ મંડળ

આમ હવે ગુજરાતમાં બે નવા સમાજે પણ અનામત માટે સક્રિય વલણ દાખવ્યું છે. પરંતુ સવાલ એ છે કે ગુજરાતના આ સમાજ અનામત કેમ માંગી રહ્યા છે? 

રાજપૂત સમાજની માંગણી વિશે જણાવતા ગાંધીનગર રાજપૂત સમાજના અગ્રણી રાજનસિંહ ચાવડાએ બીબીસીને જણાવ્યું કે તેઓ 29 તારીખે પ્રતિનિધિમંડળ સાથે ગાંધીનગર ખાતે ઓબીસી પંચનાં અધ્યક્ષ સુજ્ઞાબહેન ભટ્ટને મળ્યા હતા અને સરવે માટે રજૂઆત કરી હતી.

તેમણે જણાવ્યું, "રાજ્યમાં અમારી અંદાજિત વસતિ 48 લાખ છે અને ગ્રામ્ય વિસ્તારમાં 70-80 ટકા વસ્તી આર્થિક-શૈક્ષણિક રીતે પછાત છે."

"ગુજરાતની વસતિમાં અમારું પ્રમાણ 8 ટકા છે અને અમે ખાસ કરીને શિક્ષણમાં અનામત માગી રહ્યા છીએ."

"છેલ્લાં કેટલાય વર્ષોથી માગણી કરી રહ્યા છીએ પણ અનામત નથી મળી. આથી ઓબીસી પંચ દ્વારા સરવે કરાવવા માગીએ છીએ."

તેમણે વધુમાં ઉમેર્યું, "અમે પચાસ ટકાના ક્વૉટામાંથી અનામત નથી માગી રહ્યા પરંતુ મરાઠાઓની જેમ અલગથી વધારાનો ક્વૉટા માગી રહ્યા છીએ.'' 

''ઓબીસી પંચના અધ્યક્ષે અમને આશ્વાસન આપ્યું છે કે તેઓ સરકાર સાથે ચર્ચા વિચારણા કરશે અને સરવે વિશે નિર્ણય કરવામાં આવશે."

તમે આ વાંચ્યું કે નહીં?

પ્રતીકાત્મક તસવીર

રાજપૂત સમુદાયને અનામતની કેમ જરૂર છે તે વિશે જણાવતા તેમણે કહ્યું, ''રજવાડા સિસ્ટમ બંધ થયા બાદ જમીનના ભાગલા પડ્યા અને તેમાં અમે અમારી જમીનો ગુમાવી.''

તેમણે કહ્યું, "સમાજના કેટલાક રિવાજોના કારણે પણ આર્થિક અને સામાજિક રીતે પછાતપણું રહી ગયું.''

''ઉદાહરણ તરીકે વિધવા મહિલા ઘરની બહાર નીકળી કામ ન કરી શકે કે મલાજો પાળવો પડે જેવા રિવાજોને કારણે પણ સમાજની શૈક્ષણિક-આર્થિક સ્થિતિ પર અસર પડી."

"અમે શૈક્ષણિક રીતે ઘણા પછાત રહી ગયા હોવાથી અમને અનામતની...\nદસ્તાવેજની સમાન ભાષામાં સારાંશ:
ગુજરાતમાં હવે પાટીદારો બાદ બ્રાહ્મણ અને રાજપૂત સમાજ પણ અનામતની માંગણી માટે વધુ સક્રિય થયો છે. બન્ને સમાજે ઓબીસી પંચને તેમનાં સરવે કરવા માટે રજૂઆત કરી છે.